ગાંધીધામ | અંજારમાં આવેલી વેલસ્પન કંપનીમાંથી પાઈપના જથ્થા સાથે નિકળેલી પાંચ જેટલી ટ્રકોએ જથ્થાને તેના ગંતવ્ય સ્થાન સુધી ન પહોંચાડતા ટ્રાન્સપોર્ટૅરો વિરુદ્ધ 1.28 કરોડની ઠગાઈ અને વિશ્વાસઘાતની ફરિયાદ અંજાર પોલીસના ચોપડે ચડી હતી. મનોજકુમાર તીવારીએ ફરિયાદ નોંધાવી હતી કે ગત તા.22/02 ના અંજારની વેલસ્પન કંપનીમાં નિર્મીત પાઈપનો જથ્થો નિયત સ્થળ પર મોકલાવવા માટૅ નિકળ્યો હતો. પરંતુ તે ન પહોંચતા ટ્રાન્સપોર્ટર વિનોદ શર્મા, અમરચંદ ઉર્ફે બલ્લુ, અને ઓમપ્રકાશ વિરુદ્ધ 1,28,28,745 ના વિશ્વાસઘાતની ફરિયાદ નોંધાવી હતી. અંજાર પોલીસે ગુન્હો નોંધી તપાસ આદરી હતી.